CELEX: 32015R2439
Language: hu
Date: 2015-10-12 00:00:00
Title: A Bizottság (EU) 2015/2439 felhatalmazáson alapuló rendelete (2015. október 12.) az egyes tengerfenéken élő fajoknak a délnyugati vizeken történő halászatára vonatkozó visszadobási terv elkészítéséről

23.12.2015   
            
            
               HU
            
            
               Az Európai Unió Hivatalos Lapja
            
            
               L 336/36
            
         A BIZOTTSÁG (EU) 2015/2439 FELHATALMAZÁSON ALAPULÓ RENDELETE
   (2015. október 12.)
   az egyes tengerfenéken élő fajoknak a délnyugati vizeken történő halászatára vonatkozó visszadobási terv elkészítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politikáról, az 1954/2003/EK és az 1224/2009/EK tanácsi rendelet módosításáról, valamint a 2371/2002/EK és a 639/2004/EK tanácsi rendelet és a 2004/585/EK tanácsi határozat hatályon kívül helyezéséről szóló, 2013. december 11-i 1380/2013/EU európai parlamenti és tanácsi rendeletre (1) és különösen annak 15. cikke (6) bekezdésére és 18. cikke (1) és (3) bekezdésére,
   mivel:
   
               (1)
            
            
               Az 1380/2013/EU rendelet célja a visszadobás gyakorlatának az Unió teljes halászati tevékenysége tekintetében történő fokozatos felszámolása a fogási határok hatálya alá tartozó fajok állományait érintő fogások kirakodására irányuló kötelezettség bevezetése révén.
            
         
               (2)
            
            
               Az 1380/2013/EU rendelet 15. cikkének (6) bekezdése felhatalmazza a Bizottságot arra, hogy felhatalmazáson alapuló jogi aktus útján visszadobási terveket fogadjon el legfeljebb három évre a tagállamok által az illetékes tanácsadó testületekkel folytatott konzultáció során kidolgozott közös ajánlások alapján.
            
         
               (3)
            
            
               Belgium, Spanyolország, Franciaország, Hollandia és Portugália közvetlen halászati gazdálkodási érdekkel bír a délnyugati vizeken. Ezek a tagállamok a délnyugati vizekkel foglalkozó tanácsadó testülettel folytatott konzultációt követően közös ajánlást nyújtottak be a Bizottsághoz. Az érintett tudományos testületek tudományos hozzájárulásukkal támogatták annak kidolgozását, melyet ellenőrzött a Halászati Tudományos, Műszaki és Gazdasági Bizottság (HTMGB) is. A közös ajánlásban foglalt intézkedések összhangban vannak az 1380/2013/EU rendelet 15. cikkének (6) bekezdésével, ezért azok a rendelet 18. cikkének (3) bekezdése szerint belefoglalandók ebbe a rendeletbe.
            
         
               (4)
            
            
               A délnyugati vizek tekintetében az 1380/2013/EU rendelet 15. cikke (1) bekezdésének c) pontja szerint a kirakodási kötelezettséget legkésőbb 2016. január 1-jétől kell alkalmazni a halászatot meghatározó halfajok vonatkozásában. A közös ajánlásnak megfelelően a visszadobási tervnek ki kell terjednie a közönséges nyelvhal, a szürke tőkehal és a norvég homár ICES VIIIa, b, d és e körzetben (kizárólag az állomány „funkcionális egység” elnevezésű elterjedési területein belül) végzett halászatára, a norvég homár ICES VIIIc és IXa körzetben (kizárólag a funkcionális egységeken belül) végzett halászatára, a közönséges nyelvhal és a sima lepényhal ICES IXa körzetben végzett halászatára, valamint a szürke tőkehal ICES VIIIc és IXa körzetben végzett halászatára.
            
         
               (5)
            
            
               A közös ajánlás javasolta a kirakodási kötelezettség alóli mentesség alkalmazását az ICES VIII és IX alterületen vonóhálóval kifogott norvég homár esetében, mivel a rendelkezésre álló tudományos bizonyítékok – az e fajt megcélzó halászeszközök, a halászati gyakorlatok és az ökoszisztéma jellemzőit figyelembe véve – potenciálisan magas túlélési arányra utalnak. A HTMGB az értékelésében arra a következtetésre jut, hogy további tanulmányoknak kell megerősíteniük az eddigi megállapításokat, és jelzi, hogy már folynak, illetve tervbe vannak véve ilyen tanulmányok. Ezért a rendeletbe bele kell foglalni ezt a mentességet a 2016. évre vonatkozóan, egy olyan rendelkezéssel együtt, amely felkéri az érintett tagállamokat, hogy nyújtsanak be további adatokat a Bizottságnak annak érdekében, hogy a HTMGB teljes körűen értékelhesse a mentesség indokait.
            
         
               (6)
            
            
               A közös ajánlás bizonyos halászati tevékenységek vonatkozásában három, meghatározott mértékű de minimis kivételt tartalmaz. A HTMGB áttekintette a tagállamok által benyújtott bizonyítékokat. A HTMGB megállapítása szerint a közös ajánlás megalapozott érveket tartalmazott ahhoz kapcsolódóan, hogy a nem szándékos fogások kezelésének aránytalan költségei mellett nehézséget okoz a szelektivitás fokozása. A fentiek fényében célszerű a de minimis kivételeket a közös ajánlásban szereplő százalékos érték szerint meghatározni, az 1380/2013/EU rendelet 15. cikke (1) bekezdésében megengedett szintek figyelembevétele mellett.
            
         
               (7)
            
            
               A közönséges nyelvhalra vonatkozó de minimis kivétel, amely az e fajt célzó halászatot végző hajók által az ICES VIIIa és VIIIb körzetben az e fajból merevítőrudas vonóhálókkal és fenékvonóhálókkal ejtett összes éves fogás legfeljebb 5 %-ára érvényes, azon alapul, hogy a szelektivitás csak rendkívül nehezen fokozható ténylegesen. A HTMGB azt állapította meg, hogy az alátámasztó információk kellően indokolják a kért kivételt. A szóban forgó kivételt ezért bele kell foglalni e rendeletbe.
            
         
               (8)
            
            
               A közönséges nyelvhalra vonatkozó de minimis kivétel, amely az e fajt célzó halászatot végző hajók által az ICES VIIIa és VIIIb körzetben az e fajból tükörhálókkal és kopoltyúhálókkal ejtett összes éves fogás legfeljebb 3 %-ára érvényes, azon alapul, hogy a szelektivitás csak rendkívül nehezen fokozható ténylegesen. A HTMGB azt állapította meg, hogy az alátámasztó információk kellően indokolják a kért kivételt. A szóban forgó kivételt ezért bele kell foglalni e rendeletbe.
            
         
               (9)
            
            
               A szürke tőkehalra vonatkozó de minimis kivétel, amely az e fajt célzó halászatot végző hajók által az ICES VIII és IX alterületen az e fajból vonóhálókkal ejtett összes éves fogásnak 2016-ban és 2017-ben legfeljebb 7 %-ára, 2018-ban pedig legfeljebb 6 %-ára érvényes, azon alapul, hogy a szelektivitás csak rendkívül nehezen fokozható ténylegesen. Az eddig bemutatott alátámasztó információk arra utalnak, hogy az érintett halászati tevékenységek kapcsán a szelektivitás fokozása az értékesíthető halak terén veszteséget eredményezne, ami miatt lehetséges, hogy már nem lennének gazdaságosak a halászati tevékenységek. A HTMGB emellett kiemelte, hogy az információkat az adott halászati tevékenységekre vonatkozó további szelektivitási vizsgálatoknak kellene kiegészíteniük. Ezért a rendeletbe bele kell foglalni ezt a kivételt, egy olyan rendelkezéssel együtt, amely felkéri az érintett tagállamokat, hogy nyújtsanak be további adatokat a Bizottságnak annak érdekében, hogy a HTMGB teljes körűen értékelhesse a kivétel indokait.
            
         
               (10)
            
            
               Mivel az e rendelet szerinti intézkedések közvetlenül érintik az uniós hajók halászati szezonjához kapcsolódó gazdasági tevékenységeket és a halászati szezon tervezését, e rendeletnek a kihirdetése után azonnal hatályba kell lépnie. E rendeletet az 1380/2013/EU rendelet 15. cikkében meghatározott határidő betartása érdekében 2016. január 1-jétől kell alkalmazni. Az említett rendelet 15. cikkének (6) bekezdése szerint e rendelet legfeljebb három évig lehet érvényben,
            
         ELFOGADTA EZT A RENDELETET:
   1. cikk
   Hatály
   Ez a rendelet részletes szabályokat állapít meg az 1380/2013/EU rendelet 15. cikkének (1) bekezdésében előírt kirakodási kötelezettség végrehajtása tekintetében, és az említett rendelet 4. cikke (2) bekezdésének d) pontjában meghatározott délnyugati vizeken folytatott, az e rendelet mellékletében felsorolt halászati tevékenységek során alkalmazandó.
   2. cikk
   Túlélési arányon alapuló mentesség
   (1)   A kirakodási kötelezettség alóli, az 1380/2013/EU rendelet 15. cikke (4) bekezdésének b) pontjában az olyan fajokra vonatkozóan biztosított mentességet, amelyek vonatkozásában a tudományos bizonyítékok magas túlélési arányokat jeleznek, alkalmazni kell 2016-ban az ICES VIII és IX alterületen vonóhálókkal (halászeszközkódok (2): OTB, OTT, PTB, TBN, TBS, TB, OT, PT és TX) kifogott norvég homár (Nephrops norvegicus) tekintetében.
   (2)   A délnyugati vizeken közvetlen gazdálkodási érdekkel bíró tagállamok 2016. május 1-jéig további tudományos információkat nyújtanak be az (1) bekezdésben meghatározott mentesség alkalmazásának alátámasztására. A Halászati Tudományos, Műszaki és Gazdasági Bizottság (HTMGB) 2016. szeptember 1-jéig értékeli a benyújtott tudományos információkat.
   3. cikk
   De minimis kivételek
   (1)   Az 1380/2013/EU rendelet 15. cikkének (1) bekezdésétől eltérve a következő mennyiségek visszadobhatók:
   
               a)
            
            
               a közönséges nyelvhal (Solea solea) esetében az ICES VIIIa és VIIIb körzetben e fajra halászó, merevítőrudas vonóhálót (halászeszközkód: TBB) és fenékvonóhálókat (halászeszközkódok: OTB, OTT, PTB, TBN, TBS, TB, OT, PT és TX) használó hajók által az e fajból ejtett összes éves fogás legfeljebb 5 %-a;
            
         
               b)
            
            
               a közönséges nyelvhal (Solea solea) esetében az ICES VIIIa és VIIIb körzetben e fajra halászó, tükörhálót és kopoltyúhálókat (halászeszközkódok: GNS, GN, GND, GNC, GTN, GTR és GEN) használó hajók által az e fajból ejtett összes éves fogás legfeljebb 3 %-a;
            
         
               c)
            
            
               a szürke tőkehal (Merluccius merluccius) esetében az ICES VIII és IX alterületen e fajra halászó, vonóhálókat (halászeszközkódok: OTT, OTB, PTB, OT, PT, TBN, TBS, TX, SSC, SPR, TB, SDN, SX és SV) használó hajók által az e fajból ejtett összes éves fogás legfeljebb 7 %-a 2016-ban és 2017-ben, és legfeljebb 6 %-a 2018-ban.
            
         (2)   A délnyugati vizeken közvetlen gazdálkodási érdekkel bíró tagállamok 2016. május 1-jéig további visszadobási adatokat és más tudományos információkat nyújtanak be a Bizottságnak az (1) bekezdés c) pontjában meghatározott mentesség alkalmazásának alátámasztására. A Halászati Tudományos, Műszaki és Gazdasági Bizottság (HTMGB) 2016. szeptember 1-jéig értékeli ezeket az adatokat és információkat.
   4. cikk
   A kirakodási kötelezettség hatálya alá tartozó hajók
   (1)   A tagállamok az e rendelet mellékletében megállapított kritériumoknak megfelelően meghatározzák, mely hajók tartoznak a kirakodási kötelezettség hatálya alá az egyes halászatok vonatkozásában.
   (2)   Az érintett tagállamok 2015. december 31-ig a biztonságos uniós ellenőrzési honlap útján benyújtják a Bizottság és a többi tagállam részére a mellékletben szereplő egyes halászatok tekintetében az (1) bekezdés alapján meghatározott hajók jegyzékét. Az érintett tagállamok naprakészen tartják a jegyzékeket.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   A rendeletet 2016. január 1-jétől2018. december 31-ig kell alkalmazni.
   A 4. cikk e rendelet hatálybalépésétől kezdődően alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. október 12-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 354., 2013.1.28., 22. o.
   
   
      (2)  A rendelet az ENSZ Élelmezési és Mezőgazdasági Szervezete által meghatározott halászeszközkódokat használja.
   
      MELLÉKLET
      
         Kirakodási kötelezettség hatálya alá tartozó halászati tevékenységek
      
      
                  a)
               
               
                  Az ICES VIIIa, b, d és e körzetben folytatott halászati tevékenység
                  
                              Halászat (fajok)
                           
                           
                              Halászeszközkód
                           
                           
                              Halászeszköz leírása
                           
                           
                              Hálószembőség
                           
                           
                              Kirakodási kötelezettség
                           
                        
                              Közönséges nyelvhal
                              (Solea solea)
                           
                           
                              OTB, OTT, PTB, TBN, TBS, TB, OT, PT, TX
                           
                           
                              valamennyi fenékvonóháló
                           
                           
                              70 és 100 mm közötti szembőség
                           
                           
                              A kirakodási kötelezettség a közönséges nyelvhal valamennyi fogására érvényes.
                           
                        
                              TBB
                           
                           
                              valamennyi merevítőrudas vonóháló
                           
                           
                              70 és 100 mm közötti szembőség
                           
                        
                              GNS, GN, GND, GNC, GTN, GTR, GEN
                           
                           
                              valamennyi tükörháló és kopoltyúháló
                           
                           
                              legalább 100 mm szembőség
                           
                        
                              Szürke tőkehal
                              (Merluccius merluccius)
                           
                           
                              OTT, OTB, PTB, SDN, OT, PT, TBN, TBS, TX, SSC, SPR, TB, SX, SV
                           
                           
                              valamennyi fenékvonóháló és kerítőháló
                           
                           
                              legalább 100 mm szembőség
                           
                           
                              A kirakodási kötelezettség a szürke tőkehal valamennyi fogására érvényes.
                           
                        
                              LL, LLS
                           
                           
                              valamennyi horogsor
                           
                           
                              valamennyi
                           
                        
                              GNS, GN, GND, GNC, GTN, GEN
                           
                           
                              valamennyi kopoltyúháló
                           
                           
                              legalább 100 mm szembőség
                           
                        
                              Norvég homár (Nephrops norvegicus)
                              csak a funkcionális egységeken belül
                           
                           
                              OTB, OTT, PTB, TBN, TBS, TB, OT, PT, TX
                           
                           
                              valamennyi fenékvonóháló
                           
                           
                              legalább 70 mm szembőség
                           
                           
                              A kirakodási kötelezettség a norvég homár valamennyi fogására érvényes.
                           
                        
            
                  b)
               
               
                  Az ICES VIIIc és IXa körzetben folytatott halászati tevékenység
                  
                              Halászat (fajok)
                           
                           
                              Halászeszközkód
                           
                           
                              Halászeszköz leírása
                           
                           
                              Hálószembőség
                           
                           
                              Kirakodási kötelezettség
                           
                        
                              Norvég homár
                              (Nephrops norvegicus)
                              csak a funkcionális egységeken belül
                           
                           
                              OTB, PTB, OTT, TBN, TBS, OT, PT, TX TB
                           
                           
                              valamennyi fenékvonóháló
                           
                           
                              legalább 70 mm szembőség
                           
                           
                              A kirakodási kötelezettség a norvég homár valamennyi fogására érvényes.
                           
                        
                              Szürke tőkehal
                              (Merluccius merluccius)
                           
                           
                              OTT, OTB, PTB, OT, PT, TBN, TBS, TX, SSC, SPR, TB, SDN, SX, SV
                           
                           
                              valamennyi fenékvonóháló és kerítőháló
                           
                           
                              A következő együttes feltételeknek megfelelő hajók:
                              
                                          1.
                                       
                                       
                                          legalább 70 mm szembőségű hálót használ
                                       
                                    
                                          2.
                                       
                                       
                                          a 2013/2014-es időszakban a kirakodott szürketőkehal összmennyisége: az összes kirakodott faj több mint 10 %-át teszi ki és meghaladja a 10 tonnát.
                                       
                                    
                           
                              A kirakodási kötelezettség a szürke tőkehal valamennyi fogására érvényes.
                           
                        
                              GNS, GN, GND, GNC, GTN, GEN
                           
                           
                              valamennyi kopoltyúháló
                           
                           
                              A következő együttes feltételeknek megfelelő hajók:
                              
                                          1.
                                       
                                       
                                          80 és 99 mm közötti szembőségű hálót használ
                                       
                                    
                                          2.
                                       
                                       
                                          a 2013/2014-es időszakban a kirakodott szürketőkehal összmennyisége az összes kirakodott faj több mint 10 %-át teszi ki és meghaladja a 10 tonnát.
                                       
                                    
                        
                              LL, LLS
                           
                           
                              valamennyi horogsor
                           
                           
                              A következő együttes feltételeknek megfelelő hajók:
                              
                                          1.
                                       
                                       
                                          a horogméret nagyobb, mint 3,85 +/– 1,15 (hosszúság) és 1,6 +/– 0,4 (szélesség)
                                       
                                    
                                          2.
                                       
                                       
                                          A 2013/2014-es időszakban a kirakodott szürketőkehal összmennyisége az összes kirakodott faj több mint 10 %-át teszi ki és meghaladja a 10 tonnát.
                                       
                                    
                        
            
                  c)
               
               
                  Az ICES IXa körzetben folytatott halászati tevékenység
                  
                              Halászat (fajok)
                           
                           
                              Halászeszközkód
                           
                           
                              Halászeszköz leírása
                           
                           
                              Hálószembőség
                           
                           
                              Kirakodási kötelezettség
                           
                        
                              közönséges nyelvhal (Solea solea) és sima lepényhal (Pleuronectes platessa)
                           
                           
                              GNS, GN, GND, GNC, GTN, GTR, GEN
                           
                           
                              valamennyi tükörháló és kopoltyúháló
                           
                           
                              legalább 100 mm szembőség
                           
                           
                              A kirakodási kötelezettség a közönséges nyelvhal és a sima lepényhal valamennyi fogására érvényes.